yirden, mi kfan yirden-nni ad zuzren akk ad ksen alim-nni, umbeɛd irden-nni ad ten-id-awin s axxam, azekka-in ad uɣalen ɣer temẓin daɣen akkenni daɣen ad t-srewten, mi kfan daɣen winna ad nernu ibawen mi d-tuweḍ s axxam ad tɛeddi temɣart ad ten-tsif akk, mi ten-tsaf ad tekkes leḥq-is wayeḍ ad t-tefk d leɛcur axaṭer ilaq ad tefk leɛcur, mi tefkiḍ leɛcur-nni ad tteẓdeḍ; irgazen ntteg-asen ṭṭɛam n yirden, tilawin nsewway ṭṭɛam n temẓin, tabelbult ameɛna ad as-nernu aseqqi n lbaṭaṭa ad tačar tasilt n lbaṭaṭa neɣ ibawen ijdiden, kul lxir yella, zzit tella, timẓin llant, axir imarenni wala tura. Tura aqlaɣ ṣbiṭar yettak-aɣ i wayeḍ axaṭer la ntett lebwaẓu, ilaq-awen a lmumnin ad tḥercem ad teččem timẓin, ad teččem irden, iḥbuben, tazzart, ma ur tessinem ara acu i d iḥbuben d tazzart, iniɣman i as-qqaren medden lhan wigadagi i d ddwa, mi ara teṭfeḍ iniɣman terriḍ-ten di zzit, si ṣbeḥ ɣer ṣbeḥ ad teččeḍ aḥbub, sin ma teswiḍ ayefki, xir ma teččiḍ tabuftikt; nxeddem, neɛteb, kullec deg-nneɣ seg uzemmur ɣer tazart, si tazart ɣer uzemmur, seg uzemmur-nni ad tuɣaleḍ ad teẓẓuḍ ibawen , lḥemmeẓ, leɛdes ula d ibawen imezwura, ineggura dɣa mi ara d-yemɣi kullec ad teččeḍ, aɛtab neɛteb, langri-agi ur nettara ur nessin ara langri.